**Áætlun hafnar um móttöku og meðhöndlun úrgangs og farmleifa.**

1. **Upplýsingar um höfnina.**

**Stjórnsýsluupplýsingar.**

Útgáfudagssetning 20.12.2018.

Nafn hafnar Sauðárkrókshöfn

Tegund hafnar Meðalstór fiskihöfn/minniháttar farmskipahöfn/frístundahöfn

Heimilishöfn Háeyri 2, 550 Sauðárkrókur Ísland

Tengiliður Dagur Þ. Baldvinsson

Staða tengiliðs Yfirhafnarvörður/verndarfulltrúi

Sími +354 4535169

Fax +354 4535248

E-mail [hofnin@skagafjordur.is](mailto:hofnin@skagafjordur.is)

Heimasíða <http://hofnin.skagafjordur.is>

Fjöldi og tegund skipa og báta er nota höfnina. - 20 þilfars- og opnir fiskibátar

* 8 stór fiskiskip.
* 30 skemmtibátar
* Ca. 80 flutningaskip á ári.

**Yfirlit yfir starfsemi innan hafnar.**

Sauðárkrókshöfn er staðsett á norðvesturlandi, innst í Skagafirði vestanverðum. Starfsemi tengd höfninni er fiskvinnsla, bæði bolfisk og rækju sem og vöruflutningar á sjó og landi.

**FISK-Seafood hf.** er stór bolfiskvinnsla í eigu Kaupfélags Skagfirðinga og gerir út 3 togara. Starfsmenn eru

Ca.240.

**Dögun** er stór rækjuvinnsla og er í viðskiptum við breytilegan fjölda rækjuskipa, sem veiða á íslandsmiðum sem og á fjarlægum miðum. Starfsmenn eru 30.

**Vörumiðlun** sér að mestu leyti um afgreiðslu fiski- og flutningaskipa.

**Ísfell ehf.** er þjónustuaðili með veiðarfæri.

**Fiskmarkaður Íslands** sér um móttöku fisks af smábátum.

**Vísir hf** hefur verið að landa á Króknum frá ágúst til desember með 5 línuskip.

Um það bil 80 flutningaskip koma á ári og hefur umferð verið að aukast eftir mikinn samdrátt er strandflutningar lögðust af. Árið 2018 námu þessir flutningar um 60.000 tonnum. Fæst flutningaskip losa úrgang eða farmleifar.

15-20 litlir fiskibátar sem eru í eigu heimamanna nota höfnina. Sorp frá þeim er nánast ekkert.

Um það bil 30 frístundabátar nota höfnina, flestir yfir sumartímann en nokkrir allt árið. Sorp frá þeim er nánast ekkert.

**A). Þörfin fyrir sorphirðuaðstöðu.**

1. **Meðhöndlun úrgangs á Sauðárkrókshöfn.**

Tafla 1 sýnir áætlað magn sorps í kílóum sem tekið var á móti árið 2018.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Tegund skips | Fjöldi skipa er notaði aðstöðuna | Úrgangur móttekinn árið 2018 (kg). | | | | | | |
| Almennur-úrgangur | Enduvinnanleg efni | Neta-úrgangur | Lífrænn úrgangur | Hættuleg efni | Fljótandi úrgangur, olía/skolp. | Annað sorp |
| Lítil fiskiskip | 200 | 330 |  | 210 |  |  |  |  |
| Stór fiskiskip, togarar | 180 | 15000 |  | 9000 |  | 30 | 100000 |  |
| Flutningaskip | 80 | 1450 |  | 0 |  |  |  |  |
| Skemmtibátar | 40 | 110 |  |  |  |  |  |  |

Tafla 2 sýnir hvernig Sauðárkrókshöfn meðhöndlar úrgang frá skipum og bátum.

|  |  |  |  |  |
| --- | --- | --- | --- | --- |
|  | Tegund aðstöðu | Aðferð við söfnun | Árlegt magn | Gjald vegna notkunar |
| Heimilis-sorp | Gámur | Starfsmenn skipaafgr.setja sorp í gáminn | 16890 | 19,20 ISK per kíló |
| Endurvinnan-legt sorp |  | Drykkjarumbúðir sem skipverjar halda til haga |  |  |
| Neta-afgangar |  | Fer að mestu leyti á vörubíl og beint til Flokku sorpstöðvar | 9210 | 19,20 ISK per kíló |
| Lífrænt sorp |  |  |  |  |
| Hættuleg efni |  | Fer beint í Flokku sorpstöð | 30 |  |
| Fljótandi úrgangur / olía | Tankur frá Olíudreifingu | Togarar fá tank að skipshlið, minni bátar setja sína olíu í smátank sem er á hafnarsvæðinu | 100000 |  |
| Fljótandi úrgangur / skolp | Flokka kemur með dælubíl með tank | Beint í tank |  |  |
|  |  |  |  |  |

Tilgangur með gerð áætlunarinnar.

Tilgangurinn með gerð þessarar áætlunar er að koma í veg fyrir mengun frá skipum og draga úr því magni úrgangs sem berst út í umhverfið.

Á Sauðárkrókshöfn er 9 m³ ruslagámur staðsettur á áberandi stað og vel aðgengilegur og sýnilegur frá skipum og er allt sorp vigtað í hann. Gámurinn er læstur utan vinnutíma. Aðstaðan í höfninni telst fullnægjandi miðað við þarfir skipanna sem koma til hafnarinnar. Gámurinn er losaður þegar hann er fullur sem er nánast vikulega.

Skipaafgreiðsla Vörumiðlunar sér um að koma sorpi frá skipum í ruslagám eða til Flokku.

Engin formeðferð er á sorpi á Sauðárkrókshöfn.

Ein sorptunna er staðsett við hverja flotbryggju.

Gjald vegna þjónustu við skip og báta er auglýst í gjaldskrá fyrir Sauðárkrókshöfn. Sorpgámur hafnarinnar er ekki til almennra afnota fyrir íbúa Sauðárkróks.

Móttaka og förgun á sorpi er unnin í góðri samvinnu við Flokku ehf. Sorpflokkunarstöð, FISK-Seafood sem er aðalnotandi sorpgámsins, ásamt skipaafgreiðslu Vörumiðlunar. Starfsmenn skipaafgreiðslu Vörumiðlunar sjá um að koma með sorp á vigt hjá hafnarvörðum sem skrá þyngd. Flokka sér um að losa gám á hafnarsvæðinu eftir beiðni hafnarvarða.

Ef skipstjóri, eigandi eða umboðsmaður skips eða aðrir notendur hafnarinnar vilja koma á framfæri ábendingum um hvað betur má fara eða bera fram kvartanir vegna þjónustu hafnarinnar, s.s. vegna ófullnægjandi móttökuaðstöðu fyrir úrgang, skal viðkomandi snúa sér til hafnarstarfsmanna. Einnig getur viðkomandi sent inn skriflegt erindi eða kvörtun til hafnarstjóra eða sent tölvupóst á [hofnin@skagafjordur.is](mailto:hofnin@skagafjordur.is) . Brugðist verður við ábendingum og kvörtunum eins fljótt og kostur er.

Telji viðkomandi umkvörtunarefnið vera þess eðlis að vekja þurfi athygli umhverfisyfirvalda á því, ber honum að senda athugasemd til Umhverfisstofnunar. Ábendingum um ófullnægjandi móttökuaðstöðu í höfnum má koma á framfæri við Umhverfisstofnun með því að fylla út þar til gert eyðublað á heimasíðu stofnunarinnar:

<http://ust.is/atvinnulif/haf-og-vatn/mengun-fra-skipum/#Tab4>

Hafnarverðir Hafnarsjóðs Skagafjarðar ásamt verkstjórum skipaafgreiðslu Vörumiðlunar sjá um að úrgangur og sorp frá skipum og bátum fari í sorpgám.

**Texti v. SSN tilkynninga:**

Þegar SafeSeaNet tilkynningar berast er farið yfir tilkynningarnar og athugað hvort tilkynningin er rétt útfyllt og hvort skila eigi úrgangi í land. Ef misræmi er í upplýsingum í tilkynningu eða hún rangt útfyllt, er haft samband við skipstjóra/umboðsmann skips og farið fram á að send verði ný leiðrétt tilkynning. Ef fyrirhugað er að setja úrgang eða farmleifar í land er brugðist við með viðeigandi hætti. Þegar misræmi er milli þess sem kemur fram í tilkynningu og raunverulegu magni úrgangs sem sett er í land þá gerir hafnarstarfsmaður athugasemd við skipstjóra/umboðsmann skips og fer fram á leiðréttingu. Ef misræmi er ítrekað hjá sama skipi eða tilkynning rangt útfyllt þá tilkynnir hafnarstarfsmaður það til Umhverfisstofnunar eða Samgöngustofu (hafnarríkiseftirlits).

Áætlun þessi er unnin í samræmi við lög nr. 33/2004 um varnir gegn mengun hafs, ásamt reglugerð nr. 1200/2014 um móttöku á úrgangi og farmleifum frá skipum. Reglugerð nr. 1201/2014 um gjaldtöku í höfnum vegna losunar, móttöku, meðhöndlunar og förgunar úrgangs og farmleifa frá skipum. Einnig í samræmi við lög nr. 55/2003 um meðhöndlun úrgangs, ásamt reglugerð nr. 737/2003 um meðhöndlun úrgangs,með síðari breytingum. Reglugerð nr. 806/1999 um spilliefni, með síðari breytingum, reglugerð nr. 586/2017 um innleiðingu viðauka við alþjóðasamning um varnir gegn mengun frá skipum, 1973, með breytingum samkvæmt bókun 1978 (MARPOL-samningur, reglugerð 809/1999 um olíuúrgang, með síðari breytinum

Skráning á magni sorps fer þannig fram að allt sorp er vigtað og skráð á viðkomandi skip ásamt öðrum hafnargjöldum, en þó aðskilið.

Skólpi er, ef þarf, dælt beint í sérstakan bíl frá Flokku, sem er með skólptank.

Áætlun þessi, sem tengiliður ber ábyrgð á, er endurskoðuð á þriggja ára fresti, og oftar ef þörf krefur. Næsta endurskoðun fer fram eigi síðar en árið 2021. Áætlunin er aðgengileg í gagnabanka Sveitarfélagsins Skagafjarðar.